OzLabs/hebrew-wiki-articles huggingface dataset:
צוהר (עיתון חרדי)

צוהר (נקרא בתחילה צופר) היה עיתון חרדי שהופיע בשנות השבעים. העיתון החרדי הראשון שלא הזדהה עם קבוצה פוליטית ולא תפקד כביטאון.

== היסטוריה==
המו"ל חיים שאולזון ניסה להקים עיתון עצמאי בשם קולמוס ב-1975, אך הגיליון הראשון כשל והעיתון לא הוסיף לצאת.

ב-1978 נפטר העורך הוותיק של העיתון החרדי המודיע יהודה אריה לייב לוין ותחתיו מונו שלושה עורכים חדשים, שייצגו זרמים חרדים שונים. כל עורך החזיק בזכות וטו על הנכתב בעיתון, דבר שהפך את העיתון לכלי לא יעיל לדיווח עיתונאי על מרבית הקהילות הגדולות. בעקבות כך הקים שאולזון את העיתון "צופר", שהתחייב לייצג את כל גוני הקשת החרדית.

בסוף 1979, בעקבות שפרסם דעות שהיו נגד מסירת שטחים, פרסמו הרב שך, הרב יעקב ישראל קניבסקי, הרב יחיאל מיכל פיינשטיין, מכתב שבו נכתב כי "השבועון צופר אסור לבוא בקהל, הוא מלא רכילות, לשון הרע וליצנות גרועה וביזוי לתלמידי חכמים ולבני ישיבות", באותה תקופה שאולזון הופיע במשדר סיום עונה בעלי כותרת בערוץ 1, בו הושב בסמוך למלכת היופי רינה מור, פרסם שלמה לורינץ את התמונה של השניים והפיץ בריכוזים החרדיים דבר שהחריף את ההתנגדות אליו.

עוד טרם פרסום המכתב שינה שאולזון את שם העיתון ל"צוהר".

בסוף שנת 1982 נסגר העיתון, בעקבות קשים כלכליים על רקע מלחמת לבנון הראשונה, כאשר בני הציבור החרדי החלו לצרוך את העיתונות הכללית שפרסמה ידיעות מעודכנות יותר על המערכה והביקוש לעיתונות המגזרית החרדית הצטמצם. לצד זאת, בני החסידויות בעלז וחב"ד, שהוחרמו בעיתונות הכללית החרדיות והיו מלקוחותיו העיקריים של העיתון, עברו לעיתונים מגזריים אחרים - המחנה החרדי הבעלזאי וכפר חב"ד החב"די.

ב־1983 היגר המו"ל שאולזון לארצות הברית וב־1985 החל להוציא בניו יורק את השבועון פנים חדשות, שהפך ב־2008 לבעולמם של חרדים. העיתון נסגר ב־2011.

==העיתון ==
העיתון נתמך בידי ידידיו החסידים של שאולזון, שנמנו על חסידות חב"ד. העיתון יצא מדי שבוע, בדרך כלל בימי רביעי, והודפס בדפוס הג'רוזלם פוסט.

רוב המאמרים בעיתון נכתבו בידי העורך שאולזון, אך מפעם לפעם כתבו בו כותבים נוספים, בהם טוביה בלוי, נפתלי הרץ רוגול, צבי רוזן, א' בן־ישי ואריה אבי משה. שני מדורים תורניים נכתבו בידי יחזקאל ברנדסדורפר.

בשיאו הגיעה תפוצת העיתון לכ־15,000 עותקים בשבוע.

למרות שלא הוכרז על כך בפירוש, הוקדש מקום רב בעיתון לקידום תורתו ומעמדו של מנחם מנדל שניאורסון, האדמו"ר מחב"ד, כאשר מכתביו הפומביים התפרסמו בגיליונות רבים והושם דגש רב על דעותיו הפולטיות־ציבוריות.

== הערות שוליים ==

קטגוריה:שבועונים בארץ ישראל
קטגוריה:תקשורת חרדית
ג'וליה תעלומה בפריז

עטיפת המשחק תחת הכותרת: Girl Detective: Roaring Twenties 2
ג'וליה תעלומה בפריז (באנגלית: Julia's Time Adventure: Back to the Roaring 20's, ידוע גם בשם: Girl Detective: Roaring Twenties 2, ברוסית: Приключения Джулии) הוא משחק מחשב מסוג משחק הרפתקאות ותעלומה. שפותח על ידי חברת Jade וחברת קומפדיה בשנת 2002 והוא השני בסדרת "ג'וליה גולשת בזמן". המשחק עוקב אחרי נערה בשם ג'וליה שנוסעת בזמן ופותרת תעלומות. אחרי שפתרה את התעלומה הראשונה ג'וליה שוב חוזרת אחורה בזמן לפריז של שנות ה-20 כדי לעזור לנערה במצוקה שנסחטת על ידי אלמוני. המשחק מבוסס על שיטת חשיבה המצאתית.

== פיתוח והפצה ==
Jade הייתה חברה לפיתוח משחקי מחשב ישראלים שפעלה בין השנים 2000–2005 שהוציאה לאור שני משחקי מחשב בסדרת המשחקים "ג'וליה גולשת בזמן". החברה הוקמה על ידי מיכל בן ארי, אורית בינדרמן ואראלה בן שחר, שהגיעו לחברת קומפדיה בהצעה לפתח משחק הרפתקאות-פאזלים שהגיבורה היא אשה. החברה הגיע עם הרעיון וגם עם מחקר מקיף על התקופה והדמויות הפועלות בה ואף הדמות של השחקנית הראשית מבוססת על דמותה של בן שחר.<ref></ref> חברת קומפדיה נענתה לבקשה, ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז".

מטרת המשחקים הייתה להביא גם בנות לתחום משחקי המחשב, תחום שנכון לאותה תקופה היה פופולרי בקרב בנים, ההפצה בארץ נעשתה על ידי גלובוס יונייטד, המשחק הופץ ברחבי העולם כולל בארצות הברית, רוסיה, ומדינות נוספות.<ref></ref>

הפסקול המיוחד של המשחק כולל מספר רצועות ג'אז מקוריות באורך כולל של 16 דק'.<ref></ref> גרסאות מאוחרות יותר של המחשק יכולות לרוץ גם על מחשבים מבוססי 64 ביט מה שמאפשר לשחקנים להשתמש בו גם על מחשבי ווינדוס 10 בלי צורך להתקין אימולטור.

== משחקיות ועלילה ==
במשחק זה ג'וליה חוזרת בזמן לפריז של שנות ה-20, כדי לעזור לנערה במצוקה שנסחטת על ידי אלמוני. בגלל שהיא מגיעה בלבוש היפי של שנות ה־60 (מהמשחק הקודם) היא מתועדת על ידי צלמת מקומית, שאוהבת את סגנון הבגדים שלה. מה שמכריח אותה להחזיר את התמונה כי היא לא יכולה להשאיר תיעוד שלה בעבר. תוך כדי שיחה עם הצלמת מתברר שהיא הנערה שזקוקה לעזרתה, ועל ג'וליה מוטלת המשימה לפתור את שני הבעיות, למצוא את התמונה, ולעצור את הסוחט.

גם במשחק הזה ישנם שני כיוויני חקירה שונים, וכל אחד מהם מוביל לסיום שונה ולחשוד שונה, וכל אחד מונע ממניעים שונים. ניתן לשוטט ברחובות פריז בין מועדני ג'אז ובתי קפה ולחקור את האנשים לגבי המניעים האפשריים, לאסוף ראיות ולהפליל את הסוחט. גם במשחק הזה אפשר לשחק במיני גיים עם הסולנית של מועדון הג'אז ובתמורה לקבל רמז. אם מפלילים בטעות חמש פעמים המשחק יתחיל מההתחלה.
עטיפת המשחק לגרסה הפולנית

== ביקורות ==
המשחק קיבל בזמן אמת ביקורות טובות, במיוחד על האווירה שהוא מעניק לשחקן, על הוויזואליה, ועל הפסקול. המשחק נחשב לאהוב בקרב חובבי ז'אנר משחקי הרפתקאות בישראל.<ref></ref> למשחק יש גם אתרי מעריצים ברחבי העולם.<ref></ref>

== לקריאה נוספת ==
* [https://youtu.be/LOpAUEpQwDs ראיון עם מייסד קומפדיה גיל אילטוביץ]

== הערות שוליים ==

קטגוריה:משחקי הרפתקה ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 2002
קטגוריה:קומפדיה
לשיר זה כמו להיות ירדן

"לשיר זה כמו להיות ירדן" הוא שיר שכתבה והלחינה נעמי שמר. ידוע הביצוע לשיר של חבורת בימות עם מירי אלוני כסולנית.<ref></ref> <ref>נעמי שמר בשיחה עם רבקה מיכאלי.  לחם האוהבים - חלק ה'. התוכנית  שודרה בקול ישראל בחג שבועות 1991.

לשיר זה כמו להיות ירדן,  דקה 45:08

<nowiki>https://www.kan.org.il/content/kan/podcasts/p-8554/%D7%9C%D7%97%D7%9D-%D7%94%D7%90%D7%95%D7%94%D7%91%D7%99%D7%9D/44388/</nowiki></ref>

== רקע לכתיבת השיר ==
השראה לכתיבת השיר הוא טיול בת מצווה של שמר עם אמה רבקה ספיר. בטיוטה לשיר כתבה שמר הערה המופנית לאמה:<ref name=":0"></ref>

 בר המצווה של הנערה נעמי ספיר לימים המשוררת נעמי שמר נחגג בתוספת טיול "למעלה בצפון". בני ובנות הקיבוץ חגגו בר מצווה בהגיעם לגיל שלוש עשרה.<ref></ref> כפי שסיפרה על עצמה שמר, לא אהבה מאמצים פיזיים וקיטרה לאורך כל מסלול הטיול. שמר התיישבה לנוח כל כמה צעדים ואיימה שלא תמשיך במסלול כשהאם משכנעת אותה להמשיך. השתיים טיילו ועברו את אזור מקורות הירדן לכיוון דרום. למרות שנראה כי סבלה בטיול, זיכרונות הטיול לא נשכחו ושמר קיבלה השראה ממנו לכתיבת השיר. בבית הראשון מתוארים המראות שראתה במסלול.<ref name=":0" />

שמר כתבה את השיר בשנת 1972 יחד עם עוד שירים חדשים למופע חדש שהעלתה "חבורת בימות"' עם הסולנית מירי אלוני. במאי המופע היה צדי צרפתי. בתה של שמר, ללי שמר סיפרה כי: .

שמר הרבתה לשלב בשיריה ביטויים מהתנ"ך ולשון חז"ל. בשיר המילים " גאון מימיך", הכוונה לצמחייה סבוכה הצומחת בגדותיו של הירדן, וצומחת בעיקר בקרבת שפך הירדן לים המלח, מקום שבו הנחל שופע ושוצף, מכונה בתנ"ך גְּאוֹן הַיַּרְדֵּן. מילים אלה רומזות לאדם בצעירותו. <ref></ref>

בספרה "הספר השני" הקדישה את השיר לחברתה חנה כהן.<ref name=":0" />

השיר צעד במצעדי הפזמונים השבועיים של הגל הקל מה- 16 באוקטובר 1972, וצעד 14 שבועות, עד 22 בינואר 1973. ב-18 בדצמבר 1973 הגיע למקום הראשון, ושהה שם שבועיים. במצעד השנתי תשל"ג של התחנה דורג במקום ה־18.<ref></ref>

==ביצועים ידועים נוספים של השיר==
מיטב זמרי ישראל ביצעו את השיר בהם, ירדנה ארזי, אורה זיטנר, אופירה גלוסקא, הבחורים מאפיקים, הגבעטרון אביבה אבידן ודודו זכאי.<ref></ref>

== קישורים חיצוניים ==
* 
* 

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי מירי אלוני
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על נהר הירדן
שלאכטפלאטה

שלאכטפלאטה (בגרמנית: Schlachtplatte ;Schlachtschüssel (דרום גרמנית) או מצגטה (החלק השווייצרי והדרום-מערבי של באדן-וירטמברג בגרמניה) הוא מאכל גרמני מקובל.<ref></ref>

== מאפיינים ==
המאכל מורכב בעיקר מבשר חזיר מבושל מבטן החזיר (Kesselfleisch) ונקניקיות של נקניק דם ונקניק כבד מבושלות טריות. תהליך הבישול מייצר מיצי נקניקים אשר יחד עם כל הנקניקיות משמשים כמרק המכונה Metzelsuppe. כתוצאה מכך, במקומות רבים, פסטיבלים והסעודה ידועה בשם Metzelsupp.

נלווים נפוצים לשלאכטפלאטה הם כרוב כבוש ולחם או תפוחי אדמה או, בדרום גרמניה, לביבות תפוחי אדמה (Dotsch או Reiberdatschi). אלמנטים אחרים עשויים להיות בראטוורסט ומטוורסט טריים או מילוי בראטוורסט גולמי ומתובל. בריין-הסן מקובל גם להעשיר את המנה בדברים נוספים.

== אמיטולוגיה ==
המילה נגזרת משלאכטן, "לשחוט", ופלאטה, "מאכל", משום שבאופן מסורתי אוכלים מאכל זה רק ביום השחיטה. לפני המצאת המקררים היה צורך להכין מיד דם ואיברים רגישים כמו כבד. בשר, שלא היה צריך לצרוך מיד, נשמר בהמלחה, ייבוש ועישון. יום השחיטה הציע הזדמנות נדירה לאכול בשר טרי מה שמסביר מדוע השלאכטפאלטה הייתה ארוחה די מפוארת.

במקור ימי שחיטה אלו התקיימו בעיקר בסתיו. המשמעות הייתה שלא היה צורך להאכיל כל כך הרבה בעלי חיים במהלך החורף, ניתן היה לשמר את הבשר למשך זמן רב יותר בטמפרטורות הקרירות יותר ולחקלאים היה יותר זמן לאחר הקציר האחרון להפיכתו של הבשר לשינקן ולנקניקים אשר לאחר מכן ניתן היה לעשן מעל אש חורפית.

== לקריאה נוספת ==
* ברנר פלאטה - מנה דומה
* שוקרוט גארני - מנה צרפתית דומה
* רשימת מנות בשר
==קישורים חיצוניים==

== הערות שוליים ==

קטגוריה:המטבח הגרמני
קטגוריה:מאכלי בשר
ג'ולייט רסטרפו

ג'ולייט רסטרפו (בלועזית: Julieth Restrepo, נולדה ב-19 בדצמבר 1986) היא דוגמנית ושחקנית קולומביאנית.

== קריירה ==
רסטרפו החלה את קריירת המשחק שלה עם סרט האימה הקולומביאני מ-2006 "בקצה הספקטרה". במקביל שיחקה על במות התיאטרון. היא הייתה מועמדת עבור פרס Premios India Catalina בקטגוריית השחקנית הטובה ביותר. היא שיחקה בסרטים הקולומביאניים "La semilla del silencio" ו-"Malcriados". מאחר שתפקידיה השתנו מדתייה לעובדת מין, העיתון הקולומביאני La Opinión תיאר אותה כשחקנית רב-תכליתית.<ref name="Opinión 2016"></ref> היא גילמה את לורה מסנט קתרין מסיינה על המסך בתוכנית הקולומביאנית "Laura, una vida extraordinaria".<ref></ref>

בשנת 2022, שיחקה בתור הסופרג'יסטית הקולומביאנית והסנאטורית אסמרלדה ארבולדה קדוויד בסרט "Estimados Señores".<ref></ref>

בשנת 2024, שיחקה במיני-סדרה של נטפליקס,"גריסלדה" בכיכובה של סופיה ורגרה, בתפקיד מרתה אוצ'ואה. בת דודתם של האחים אוצ'ואה, חברים רמי דרג בקרטל מדיין.<ref></ref>

== חיים אישיים ==
עיר הולדתה היא מדיין בקולומביה. היא עברה ללוס אנג'לס<ref></ref> כדי לצלם את סרטה הקצר האנגלי הראשון "Do Not Lose".<ref></ref>

== קישורים חיצוניים ==

== הערות שוליים ==

קטגוריה:דוגמניות קולומביאניות
קטגוריה:ילידות 1986
קטגוריה:קולומביאנים שנולדו ב-1986
אדם נילי

אדם מייקל נילי (באנגלית: Adam Michael Neely ; נולד ב-1988)<ref></ref> הוא בסיסט, מלחין ויוטיובר אמריקאי. ערוץ היוטיוב שלו עוסק בתורת המוזיקה, פסיכולוגיה של המוזיקה, אלתור-ג'אז, טכניקת ביצוע מוזיקלית, מוזיקולוגיה וממים".<ref></ref><ref></ref> בנוסף הוא יוצר ולוגים המתעדים את חייו כמוזיקאי מקצועי בניו יורק.<ref name="loop"></ref> נכון לינואר 2024 לערוץ היוטיוב שלו 1.8 מיליון מנויים.<ref></ref>

כמוזיקאי, הוא מופיע כאמן סולו, כמוזיקאי סשן וכחבר במספר הרכבים בניו יורק, ביניהם צמד האלקטרו-ג'אז Sungazer (יחד עם המתופף שון קראודר).

== ביוגרפיה ==
בשנת 2009 נילי השלים את לימודיו במכללת ברקלי למוזיקה עם תואר ראשון בקומפוזיציה של ג'אז.<ref name=":1"></ref> בשנת 2012 הוא קיבל תואר שני במוזיקה בקומפוזיציה של ג'אז מבית הספר מנהטן למוזיקה בהנחיית ג'ים מקנילי ().<ref></ref>

בשנים ב-2012 ו-2015 הוא זכה בפרס מלחין הג'אז הצעיר מטעם האגודה האמריקאית למלחינים, מחברים ומוציאים לאור<ref></ref> וכן בפרס הוועדה של קרן ג'רום ב-2014, על עבודתו "Exigence".<ref></ref>

נילי הוא חבר מייסד של להקת Sungazer.<ref></ref> הוא מופיע בקביעות עם להקת הרוק Bright and Loud, להקת אינדי-סול Jae Soto, ההרכב הביגבנד שלו Mass Extinction Event ומספר זמרים-יוצרים בניו יורק.<ref name="newmusicusa"></ref>

בבמאי 2019, נילי וחברי ללהקתו אברדין, נשכרו על ידי מחלקת המדינה של ארצות הברית לנסוע לקירגיזסטן לסיבוב הופעות בן שלושה ימים בבישקק. ללהקה הצטרפה הלהקה הקירגיזסטנית Choro בקונצרט שיתופי של מוזיקת רוק אמריקאית. לאחר מכן הם ערכו סדנה וכיתת אמן לתלמידים מוחלשים וצעירים בהתחלה בבית הספר א. נובוי, הממוקם באזור אוש בדרום מערב קירגיזסטן, ולאחר מכן קבוצה נבחרת של תלמידים בתוכנית Access Microsolarship בספרייה האזורית אוש . הם השלימו את השגרירות שלהם עם קונצרט בבית ספר מס' 29 בבירת בישקק.<ref></ref><ref></ref>

באוגוסט 2019, נילי הגן על השימוש של קייטי פרי באוסטינטו בשיר "Dark Horse" לאחר שנתבעה על הפרת זכויות יוצרים על ידי הראפר Flame .<ref></ref><ref></ref>

== דיסקוגרפיה ==
=== אי.פי ===
* 2014: Sungazer, Vol.1
* 2019: Sungazer, Vol. 2

=== אלבומים ===
* 2021: Beautiful and Tragic
* 2021: How I Loved My Cat
* 2021: Perihelion

== קישורים חיצוניים ==
* 
* 

== הערות שוליים ==

קטגוריה:בוגרי מכללת ברקלי למוזיקה
קטגוריה:יוטיוברים אמריקאים
קטגוריה:בסיסטים אמריקאים
קטגוריה:אמריקאים שנולדו ב-1988
אלברטו גרה

אלברטו אוסקר גרה ראמוס (בלועזית: Alberto Guerra; נולד ב-5 בדצמבר 1981) הוא שחקן קובני.

== ביוגרפיה ==
נולד בהוואנה שבקובה והיגר עם משפחתו למקסיקו.

החל את הקריירה שלו ב-2002 בסדרות ובסרטים שונים במקסיקו ובארצות הברית.

בשנת 2009 גילם את רמירו נגריטו בטלנובלה המקסיקנית "Pasión morena" לצדה של פאולה נונייס. 

בשנים 2017 - 2018 שיחק בשתי עונותיה של המותחן הפוליטי המקסיקני של נטפליקס, "לא ניתנת לשליטה" בכיכובה של קייט דל קסטיו. 

בשנת 2019 שיחק בסדרת הפשע הביוגרפית של נטפליקס "יומני הפשע: המועמד" בדמותו של המפקד פדריקו בניטז.

בשנת 2021 שיחק בעונה השלישית של "נרקוס: מקסיקו" בתור מריו. 

בשנת 2024 שיחק במיני-סדרה הביוגרפית של נטפליקס, "גריסלדה" בכיכובה של סופיה ורגרה בתפקיד דריו ספולוודה, בעלה השלישי של גריסלדה בלנקו.<ref></ref><ref></ref>

== חיים אישיים ==
ב-2014 התחתן עם השחקנית המקסיקנית סוריה וגה . לזוג שני ילדים, בת ובן.

== קישורים חיצוניים ==

== הערות שוליים ==

קטגוריה:בוגרי מכון לי סטרסברג לתיאטרון ולקולנוע
קטגוריה:שחקני קולנוע וטלוויזיה קובנים
קטגוריה:ילידי 1982
סירוק

חטיף סירוק גם טבארוז'ני סירוק (ברוסית: творожный сырок), חטיף גבינת קווארק או חטיף גבינת טבורוג הוא סוג של מזון חלבי מתוק העשוי גבינת קווארק מזוגגת או לא מזוגגת עם או בלי מילוי.

== מאפיינים ==
הם נוצרו במקור והיו נפוצים בכל מקום בברית המועצות. בימינו חטיפי הגבינה האלה פופולריים במדינות ברית המועצות לשעבר, כמו המדינות הבלטיות, רוסיה ואוקראינה, כמו גם בחלק ממדינות החסות הסובייטיות לשעבר, כמו הונגריה (בשם: túró rudi), פולין, רומניה ומונגוליה.

== ייצור ==
החלק העיקרי של חטיף קינוח יבש זה עשוי מגבינת קווארק, שמערבבים עם סוכר, ממתיקים או מרכיבים אחרים וטוחנים לעיסה הומוגנית שנדחסת לצורה הרצויה וממולאת בריבה או מילויים אחרים. הציפויים שנוצרו לאחר מכן עוברו דרך מה שנקרא 'מפל זיגוג' שמצפה אותם בשוקולד או סוג אחר של זיגוג. לבסוף, מקררים את חטיפי המעין גלידה במנהרת קירור ואורזים אותם.<ref></ref>

== היסטוריה ==
לאטבי מודרני עם זיגוג קיווי ומילוי תותים]]
הייצור ההמוני של החטיפים החל בשנות החמישים בברית המועצות והם צברו פופולריות במהירות. בתחילה הוצעו עם מרכיבים פשוטים, כמו וניל, קקאו וצימוקים, אבל מאז שנות ה-90 החטיפי היבשים האלה הפכו מגוונים יותר ומכילים כיום גם מרכיבים כמו פירורי עוגיות, משמש, ריבת תות וחלב מרוכז.<ref></ref>

בשנת 2012, חטיף ה-Kārums נבחר למוצר האהוב על ידי הצרכנים הלטבים, וקיבל 20% מהקולות.<ref></ref>

== לקריאה נוספת ==
* טווינקי
* גנסיטו (Gansito)

== קישורים חיצוניים ==

== הערות שוליים ==

קטגוריה:מוצרי חלב
קטגוריה:המטבח הסובייטי
קטגוריה:חטיפים
וארניה

וארניה (ברוסית: варенье) הוא לפתן העשוי מפירות שלמים האופייניים לרוסיה ולאוקראינה.

== אטימולוגיה ==
"וארניה" היא מילה סלאבית עתיקה המשמשת בשפות הסלאביות מזרחיות ומציעה התייחסות לכל סוג של שימורי הפירות המתוקים. למילה שורשים אטימולוגיים נפוצים עם מילים המציינות בישול, רתיחה, חליטה או תבשיל (ברוסית: варить).

== מאפיינים והכנה ==
הווארניה הידועים ביותר עשויים מדובדבנים חמוצים, תותים, פטל, משמשים, תפוחים ופירות אחרים. ניתן להכין וארניה גם באמצעות כמה ירקות, אגוזים, אצטרובלים ועלי כותרת של ורדים. ניתן להשתמש בווארניה לליווי סוגים רבים של קינוחים פופולריים במזרח אירופה, כולל פנקייקים, סקונס ועוגות כמו בליני, סירניקי, פירוז'ק ופירוגי. לעיתים משתמשים בווארניה כדי להמתיק את התה.

הכנת הווארניה כוללת בישול (בסירופ סוכר חם) של הפירות כך שטעמם יתפשט בסוכר. יש לעקוב אחר תהליך זה בזהירות: אם מזונות הוורניה מבושלים זמן רב מדי, הפירות יישברו ויאבדו יותר מדי מהמרקם שלהם. בסופו של התהליך, סירופ הסוכר, בהיותו שקוף, יהפוך לצבע המאכלים המשמשים להכנה.<ref name="BE"></ref><ref name="AB"></ref> <ref></ref> חלק מפירות בעלי הקליפה הקשה דורשים בישול במשך שעות רבות (למשל חבושים), בעוד שאחרים מתאימים להכנת מה שנקרא "וארניה של חמש דקות" (варенье-пятиминутка), שבו פירות נאים מושרים בסוכר יבש במשך מספר שעות. התערובת המתקבלת מחוממת לאחר מכן במשך כחמש דקות. בניגוד לריבה, הווארניה עשוי מפירות שאינם למריחה ושלא מוסיפים להם חומר עיבוי. לפעמים וארניה מכיל ממתיקים אחרים כגון דבש או מולסה, אשר ניתן להוסיף או שיכולים לשמש כתחליף לסירופ סוכר.<ref name="BE" /><ref name="AB" />

== גרסאות ==
וארניה שלאגסים מיובשים 

=== וארניה נא ===
בהכנת וארניה נא (сырое варенье) המרכיבים אינם מחוממים. מכינים אותו על ידי גרירת פירות יער גולמיים אכילים או פירות אחרים, ואז מערבבים אותם עם סוכר.

=== וארניה יבש ===
אופייני לתקופת האימפריה הרוסית, שוארניה יבש (сухое варенье) הוא קונפי פרי שהתקבל על ידי מיצוי הפירות מסירופ וארניה וייבושם. המאכל היה מסורתי בקייב (כיום בירת אוקראינה). <ref></ref> <ref></ref>

== גלריה ==
<gallery>
קובץ:Peach_muraba.jpg|טקסט=Varen'e di pesche|וארניה של אפרסקים
קובץ:Pine_Cones_Jam.jpg|טקסט=Varen'e di pigne|וארניה של אצטרובלים
קובץ:Blackberry_muraba.jpg|טקסט=Varen'e di more|וארניה של פטל שחור
קובץ:Cherry_muraba.jpg|טקסט=Varen'e di ciliegie|ואניה של דובדבנים
</gallery>

== ביבליוגרפיה ==
* 

== קישורים חיצוניים ==

* 
* 

== הערות שוליים ==

קטגוריה:המטבח הרוסי
קטגוריה:קינוחים
קטגוריה:המטבח האוקראיני
נתן הבר

נתן הֵבֵּר (1902 – אפריל 1975) היה צייר ישראלי, יליד פולין. עבודותיו משתייכות לציור הנאיבי.
ציורו של נתן הבר, "דמויות"
ציורו של נתן הבר, "יום העצמאות"
==ביוגרפיה==
נתן הבר נולד בזלוצ'וב (באותה עת בפולין, כיום באוקראינה) ב-1902 למשפחה דתית שעסקה בשחיטה. עלה לארץ ישראל ב-1936 עם אשתו וילדיו והשתקע חיפה, שם הקים אטליז לעופות והתפרנס ממנו. לאחר יציאתו לגמלאות, במחצית השנייה של שנות ה-60 של המאה ה-20, החל לצייר להנאתו ציורים מחיי משפחתו בפולין וציורים של דימויים מהמסורת היהודית. בשלב מסוים ביקש מגרשון קניספל לחוות דעה על ציוריו והלה הביא לגילויו על ידי גלריות ומוזיאונים.

==נושאים וסגנון==
הבר צייר נושאים הקשורים לעיירה היהודית בגולה וגם לחיים בישראל. נושאיו כוללים את ההווי היהודי, החגים: יום כיפור, סוכות, שמחת תורה, את החתונה היהודית, בית המדרש, בית הכנסת ונושאים אחרים הקשורים לאורח החיים היהודי. בישראל תיאר נושאים כמו יום העצמאות, "מפגש השלום" בין יהודים וערבים" ו"בית ספר חקלאי דתי".

ציוריו הם ציורי שמן ומצטיינים בצבעים כהים. הוא משתייך לזרם הנאיבי ונחשב לאחד מהציירים הבולטים בישראל בזרם זה. מרים טל משייכת את סגנונו לפרימיטיביזם (הגדרה הנתמכת גם על ידי קניספל). היא כותבת: "הסטיליזאציה שלו מרובעת תמיד, לבתים ולדמויות יש תמיד אותו המראה: הדמויות הן לעיתים זהות והבר מארגן אותן להפליא. האווירה עניינית ויש בה חיים אינטנסיביים.". רחל אנגל כותבת: "נתן הבר ... שובה־לב במקוריות הקומפוזיציות. מומנט החזרה הוא בעיקר המשווה להן את חנן.".

כשנה לאחר מותו, כתב מבקר האמנות יגאל צלמונה: "הבר מתאר את זכרונות נעוריו ב"שטעטל", את מנהגי החגים, את התכונה בערב שבת, את חיי היום־יום של העיירה — בהומור עממי ובאהבה רבה, הוא מנציח את העולם האבוד הזה. זהו תיעוד ישיר ויעיל בהרבה ממבול תמונות השמאלץ המתרפק אל העבר של "הציור היהודי" העובר לסוחר. ... . דרך התיאור מזכירה את ציורי ימי־הביניים; ההעמדה הפרונטאלית למשל, אי ציור הדמויות החשובות לצייר כשהן גדולות מן האחרות אף שאין לכך הצדקה פרספקטיבית. ההצדקה של ייצוג כל פרט היא הבעתית. מן המתח בין הרצון לתאר (המתבטא בחוסר היכולת לתאר נכון) לבין ההבעה הישירה, הנאיווית, בין " תשומת הלב העניינית לפרטים זעירים המתוארים "כמו בחיים" ללא הבלטה לבין העיוותים לצורכי יעילות הסיפור או מכורח הזיכרון המסנן, המבליט פרטים ומחניק אחרים — צומחת האמנות.".

==תערוכות==
* מוזיאון בית אורי ורמי נחושתן - אשדות יעקב, 12 באפריל 1969,
* אמנות נאיבית: 18 אמנים ישראלים, מוזיאון תל אביב, בית דיזנגוף, תל אביב, 9 נובמבר, 1970 - 19 דצמבר, 1970,
* גלריה גולדמן, חיפה, פברואר 1972,
* נאיבים 1975, גלריה דבל, ירושלים, 9 מרץ, 1975 - 10 פברואר, 1975,
* מסכה גלריה דבל, ירושלים, 26 אפריל, 1975 - 14 מאי, 1975
* דוכן גלריה דבל, יריד האמנות הבינלאומי, תל אביב, 7 אפריל, 1977 - 14 אפריל, 1977
* יריד האמנות הבינלאומי, תל אביב, גלריה דבל, ירושלים, 4 יולי, 1977 - 14 אפריל, 1977
* במעגלים אחרים: אמנים אאוטסיידרים, נאיבים, אוטודידקטים, מוזיאון חיפה לאמנות, חיפה, 9 פברואר, 2013 - 20 יולי, 2013

==קישורים חיצוניים==
* 
* 
* [https://www.mutualart.com/Artist/Natan-Heber/0E7C2E66439AF097 Natan Heber], באתר MutualArt.com
* 
* 
* 
* 

==הערות שוליים==

קטגוריה:ציירים ישראלים
קטגוריה:ציירים פולנים
קטגוריה:אמנות נאיבית
קטגוריה:ישראלים שנולדו ב-1902
קטגוריה:ישראלים שנפטרו ב-1975
פטיר משלתת

פטיר משלתת (בערבית מצרית: فطير مشلتت) מילולית: "פשטידות מרופדות", הוא מאפה בצק מצרי בשכבות.

== מאפיינים ==

המאפה מורכב משכבות דקות רבות של בצק וגהי ומילוי אופציונלי. המילוי יכול להיות גם מתוק וגם מלוח. מילויים מתוקים עשויים לכלול גבינה, קוקוס, מלבי, רחת לוקום, נוטלה או שוקולד, בעוד מילויים מלוחים יכולים להיות כל דבר מבשר בקר טחון ועד נקניק או גבינה. משלתת רגיל מושרה בדבש ונמרח בריבה או בגבינה או מוגש עם זיתים. בגלל הרבגוניות שלה, משלתת מכונה לעיתים קרובות פיצה מצרית.<ref name="Marzouk"></ref><ref></ref>

נשים אופות משלתת

== היסטוריה ==
פטיר משלתת מתוארך למצרים העתיקה, שם הא היה ידוע בשם "פטיר מאלטוט". הוא הושאר במקדשים כמנחה לאלים.<ref name="Sawsan"></ref>

פטיר משלתת הפך לסמל חשוב לאירוח במצרים. ככזה, הוא הוגש לנשיא האמריקני ברק אובמה במהלך ביקורו במצרים ביוני 2009.<ref></ref> משפחות מצריות נותנות אותו למבקרים ולחברים באופן מסורתי כמתנה. בדרך כלל מכינים אותו לחגים, חתונות וחגיגות אחרות.

== לקריאה נוספת ==
* מנאקיש

== קישורים חיצוניים ==

* [https://amiraspantry.com/egyptian-feteer-meshaltet/ מתכון פטיר משלתת – המזווה של אמירה]
* [https://www.cooked.com/uk/Suzanne-Zeidy/Hardie-Grant-Books/Cairo-Kitchen/Breakfast/Feteer-meshaltet-recipe מתכון פטיר משלתת מבית Cairo Kitchen מאת סוזן זיידי]

== הערות שוליים ==

קטגוריה:המטבח הערבי: קינוחים
קטגוריה:המטבח המצרי
קטגוריה:מאפי בצק עלים
דיפלס

דיפלס או טיפלס (ביוונית: Δίπλες) הוא קינוח יווני מהפלופונסוס, העשוי מבצק דק דמוי עלה. הקינוח בעצם זהה לכנפי מלאך, אלא שהן טבולות בסירופ במקום להגיש אותן יבשות.
== מאפיינים ==

את הבצק מרדדים לרצועות ארוכות ודקות, מטגנים ומקפלים בשמן חם ואז טובלים בסירופ סוכר או דבש. <ref></ref> <ref></ref> ניתן לעשות דיפלס בצורות שונות, מהן הנפוצות ביותר הן עניבות פרפר וספירלות. דיפלס הם קינוח טיפוסי בפלופונסוס ומוגשים גם בחתונות ובחגיגות ראש השנה.<ref></ref>

צורה אחרת של הכנה משתמשת בתבנית ברזל טבולה בבלילת דיפלס ומבושלת בשמן בישול עד שהדיפלס נפרדים מהתבנית. הוא מכוסה אז בסירופ, אגוזי מלך מרוסקים וקינמון.
== גלריה ==
<gallery>
קובץ:Diples.jpg|טקסט=Diples|דיפלס
קובץ:Greek_diples.jpg|טקסט=Diples made on an iron mould dipped in batter and cooked in cooking oil|דיפלס עשויים על תבנית ברזל טבולה בלילה ומבושלת בשמן בישול
</gallery>

== לקריאה נוספת ==

* רשימת סוגי סופגניות

== קישורים חיצוניים ==

== הערות שוליים ==

קטגוריה:המטבח היווני: קינוחים
קטגוריה:סופגניות
עידו אלוני

עידו אלוני הוא מחנך ואיש-ציבור ישראלי, ממייסדי קיבוץ יטבתה וראש המועצה האזורית חבל אילות בין 1970 ל-1974.

==ביוגרפיה==
נולד ב-1938 לבלה ודוד, מורה בבית החינוך לילדי עובדים ע"ש ר. ד. גורדון בתל אביב, שם למד עידו. לאחר מכן למד במחזור הראשון של הכפר הירוק, ונמנה עם גרעין הנח"ל "מגל וחרב" שהתיישב בעין רדיאן שבדרום הערבה וייסד שם את קיבוץ יטבתה. היה מדריך ב"תנועה המאוחדת". למד לתואר ראשון ושני בחינוך באוניברסיטה העברית בירושלים, וקיבל תואר דוקטור לחינוך מאוניברסיטת תל אביב. עסק במשך שנים כמנהל בית ספר באילת וביטבתה.

באוקטובר 1970 נבחר לראש המועצה האזורית חבל אילות. בתפקיד זה כיהן עד 1974. בשנות ה-70 היה בשליחות בארצות הברית, עד 1981.

היה פעיל במפלגת העבודה, אך פרש ממנה והצטרף למפלגת יעד עם אריה לובה אליאב והיה רכז הפעילות שלה בהתיישבות העובדת.

החל מ-1987 היה מזכיר מחלקת הקליטה של התק"ם, והוביל את הקליטה של עולי ברית המועצות לשעבר ודרום אמריקה בקיבוצים בראשית שנות ה-90. התנגד נחרצות להפרטת הקיבוצים, וב-1994 מראשי זרם "קיבוץ תמיד" שקרא לדבוק בעיקרון השיתופיות ואף להיפרדות בתוך התנועה בין קיבוצים שיתופיים לקיבוצים מופרטים.

==משפחה==
נשוי לשלומית ואב לשישה.

==הערות שוליים==

קטגוריה:ראשי המועצה האזורית חבל אילות
קטגוריה:יטבתה: אישים
קטגוריה:מייסדי קיבוצים
קטגוריה:מנהלי בתי ספר ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:בוגרי בית החינוך ע"ש א"ד גורדון
קטגוריה:בוגרי הכפר הירוק
קטגוריה:פעילי מפלגת העבודה
קטגוריה:חברי גרעיני נח"ל
קטגוריה:ישראלים שנולדו ב-1938
תוכון זהוב-כתף

תוכון זהוב-כתף (שם מדעי: Psephotellus chrysopterygius) הוא מין של תוכי ממשפחת התוכיים המצוי רק בחצי האי כייף יורק שבקווינסלנד שבאוסטרליה. זהו תוכי נדיר ביותר המצוי בסכנת הכחדה.

==מאפיינים==
אורכו של תוכי זה 23 עד 28 ס"מ ומשקלו 54 עד 56 גרם בקירוב. הזכר בעל נוצות כחולות בעיקרם עם כתפיים צהובות, מהם קיבל את שמו. הוא בעל "כיפה" שחורה ורצועת מצח צהובה. המקור אפור והבטן ורודה-כתומה וכך גם הירכיים. הזנב כחול ואפור בקצוות והגב אפור-חום. הנקבות בעלות גוני צהוב-ירקרק חיוור עם פס בצע קרם על הכנפיים. הפנים שלה אפורות עם מצח אפור-כהה והירכיים ורודים חיוורים.

תוכים אלה חיים בטבע בערבות עשב מיוערות או פתוחות, בהם תילי טרמיטים נישאים, החיוניים לקינונן. ערבות הטרמיטים מצויות מספר מטרים זו מזו והתוכי מנצל את הקינים כדי להתרבות בהצלחה תוך שימוש בפריחת זרעים לאחר שריפה טבעית. התוכים נמצאים בתוכן קיני הטרמיטים, מה שמציל אותם משריפה ולאחר מכן עוזר להם לאכול מספר זרעים הפורחים בייחוד לאחר השריפה, בין השאר מזרעי העשב מהמין Schizachyrium fragile. שימושו של תוכי זה בטרמיטים הוא המקור לשמו העממי: "תוכי הנמלים".

תוכי זה מצוי כיום בסכנת הכחדה, כאשר סקרי גודל אוכלוסייה מצביעים על אוכלוסיית בר של בין 700 ל-1,100 פרטים בוגרים המהווים כ-300 זוגות רבייה, כשרוב הפרטים נחשבים לצעירים. הסכנות של התוכי קשורות לצמצום הערבות שלו, הפצת צמחים פולשים הפוגעים בעשבי הערבות והתרבות של טורפים וחומסי ביצים.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון גולד
קטגוריה:בעלי חיים שתוארו ב-1858
קטגוריה:דרראים
קטגוריה:אוסטרליה: עופות
כרישון נמרי

כרישון נמרי (שם מדעי: Triakis semifasciata) הוא מין של כריש ממשפחת הכרישוניים, החי במימי מערב האוקיינוס השקט לחופי אמריקה הצפונית מאורגון, ארצות הברית ועד למסטלאן שבמקסיקו. כריש זה נפוץ יחסית ואיננו בסכנה בטבע.

==מאפיינים==
זהו כריש קטן יחסית המגיע לאורך של 1.2 עד 1.5 מטר בקירוב, כשהשיא הגיע ל-2.1 מטרים. משקלו המרבי הידוע הוא 18.4 ק"ג. הכריש בעל גוף מוארך עם חוטם קצר ומעוגל ובעל רכסי עור בולטים מהזימים ועד החוטם. הוא בעל לסת מעוקלת מעט ובתוכה שורות של שיניים מחודדות, חזקות ומעט שטוחות הבנויות לכתישת טרף קשה. הכריש בעל זוג סנפירי גב שהראשון גדול מהשני המצוי בחלק העליון של הזנב. סנפירי החזה רחבים ומשולשים ובקצה הגוף סנפירי אונות מפותחים. צבע הכריש מורכב מכתמים שחורים בולטים וכתמים כהים העוברים מעל ומצידי הזנב על רקע כסוף עד אפור-ברונזה בעוד החלק התתון לבנבן וחלק. הכריש יכול לחיות עד 30 שנה בטבע.

הכריש מצוי לחופי אמריקה בימים ממוזגים עד לחופים בעומק של 90 עד 4 מטרים ומצויים בעיקר סביב שוניות, כרי אצות ויערות קלפ השופעים במזון. כרישים אלה הם שחיינים טובים ומחפשים במים טרף קטן מהם, לרוב צדפות, תולעים, חסילונים וסרטנים ומספר דגי גרם וביציהם וכן מספר בטאים. הטריפה מתבעצת תוך שילוב של יניקה ונשיכת הטרף במהירות.

זהו מין החי לעיתים בלהקות קטנות, לעיתים עם כרישוניים אחרים והוא משריץ בעונת הרבייה שבין מרץ ליוני עד 37 פרטים צעירים, לאחר היריון של 10 עד 12 חודשים והם מתבגרים באיטיות.

הכריש איננו מסוכן לאדם ולמרות שמצבו יציב הוא נידוג עד לשנות ה-80 באופן מופרז שפגע באוכלוסייתו עד שתקנות דיג חדשות בשנות ה-90 החזירו את רמתו ליציבה. עם זאת למרות יציבותו הוא עדיין בשימור עקב סיכוני דיג ברשתות תוך שילוב עם גדילתו ורבייתו האיטית.

==גלריה==
<gallery>
Triakis semifasciata alternate pattern.jpg
Leopard shark (Triakis semifasciata) 01.jpg
Leopard shark in kelp cropped.jpg
Aquarium at Amsterdam Zoo - Artis (26278326435).jpg
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי שארל פרדריק ז'ראר
קטגוריה:בעלי חיים שתוארו ב-1855
קטגוריה:כרישוניים
לוקה שטור

לוקה שטור (בסלובנית: Luka Štor; נולד ב-5 ביולי 1998 בשמפטר פרי גוריצי שבסלובניה) הוא כדורגלן סלובני המשחק בעמדת החלוץ בקבוצת מכבי פתח תקווה מליגת העל הישראלית.

== קריירת מועדונים ==
שטור שיחק במועדונים מריבור, נ.ק. אלומיני ונ.ק. בראבו במסגרת ליגת העל הסלובנית, דינמו דרזדן במסגרת הבונדסליגה השנייה והליגה הגרמנית השלישית, ואפולון לימסול מליגת העל הקפריסאית.

ב-31 בינואר 2024 חתם שטור במכבי פתח תקווה מליגת העל הישראלית.

== תארים ==
;אפולון לימסול
* אליפות קפריסין: 2020/2021
;מכבי פתח תקווה
* גביע המדינה: 2023/2024
* סגנות אלוף האלופים: 2024

== קישורים חיצוניים ==

== הערות שוליים ==

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:כדורגלני מריבור
קטגוריה:כדורגלני דינמו דרזדן
קטגוריה:כדורגלני אפולון לימסול
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:סלובנים שנולדו ב-1998
חוק רישום קבלנים לעבודות הנדסה בנאיות

חוק רישום קבלנים לעבודות הנדסה בנאיות, תשכ"ט-1969 הוא חוק ישראלי, שמטרתו לוודא את האיכות של עבודות בנייה באמצעות רישום וניהול של קבלנים מוסמכים. החוק מקפיד על כך שרק קבלנים עם הסמכה רלוונטית יכולים לבצע עבודות הנדסה בנאיות, וזאת כדי להבטיח את בטיחות הציבור ואת איכות המבנים.

== רקע ומטרות ==
החוק אושר בשנת 1969 על מנת להבטיח סטנדרטים מקצועיים בתחום הבנייה ולמנוע עבודות בנייה לא מקצועיות או בלתי חוקיות שעלולות לסכן את הציבור. זה נעשה על ידי קביעת דרישות מסוימות לקבלת רישיון קבלנות. חוק זה מקדם סטנדרטים גבוהים בתחום הבנייה ומבטיח שרק קבלנים מוסמכים ומנוסים יבצעו עבודות הנדסה בנאיות. הוא כולל מערכת ניהול ופיקוח מקיפה, עם דגש על שקיפות ואכיפה. החוק מתווה גם תהליכים משמעתיים ופליליים נגד קבלנים שלא עומדים בקריטריונים או נוהגים בניגוד להוראותיו.

==הוראות החוק==
=== דרישות לרישום ===
רישום בפנקס הקבלנים נדרש לקבלנים, עם הפרדה לענפים וענפי משנה, כדי להירשם כקבלן לעבודות הנדסה בנאיות, על מועמדים לעמוד בקריטריונים מסוימים, כגון:
* ניסיון מקצועי בתחום
* השכלה טכנית או הנדסית רלוונטית
* עמידה בדרישות בטיחות
* אישור מהגופים הממשלתיים הרלוונטיים

סמכויות הרשם כוללות קבלת בקשות, רישום קבלנים, סיווגם, וגם ביטול רישום ,אנשים שיש להם רקע פלילי או הורשעו בעבירות מסוימות אינם זכאים לרישום. תהליך הרישום כולל בדיקת הכשרה מקצועית, רקע וניסיון של הקבלן. ייתכנו גם בחינות או הדרכות נוספות שנדרשות על מנת לוודא את עמידת הקבלן בסטנדרטים הנדרשים.

=== פיקוח ואכיפה===
עבודות הנדסה בנאיות מסוימות נדרשות לביצוע על ידי קבלן רשום בלבד, החוק מתיר לרשויות הממשלתיות לבצע ביקורות ופיקוח על קבלנים רשומים, ולאכוף את החוק במקרה של עבירות. קבלנים שלא עומדים בדרישות יכולים להיענש בקנסות או סילוק מרישומי הקבלנים.

== קישורים חיצוניים ==
* 
* 
* [https://www.gov.il/he/departments/legalInfo/takanot_rishum_kablanim חוק רישום קבלנים לעבודות הנדסה בנאיות, תשכ"ט-1969 והתקנות מכוחו] באתר משרד הבינוי והשיכון

קטגוריה:הכנסת השביעית: חקיקה
קטגוריה:ישראל: חוקי תכנון ובנייה
קרוליין אליזבת, נסיכת בריטניה הגדולה

קרוליין אליזבת, נסיכת בריטניה הגדולה (באנגלית: Princess Caroline Elizabeth of Great Britain; ) הייתה ילדתם הרביעית ובתם השלישית של ג'ורג' השני, מלך בריטניה ושל רעייתו קרולינה, מרקיזת ברנדנבורג-אנסבך.

==ראשית חייה==
הנסיכה קרוליין נולדה בארמון הרנהאוזן בהנובר. אביה היה גאורג אוגוסטוס, נסיך הנובר, בנו הבכור של גאורג לואיס, הנסיך הבוחר של הנובר. אמה הייתה קרולינה, מרקיזת ברנדנבורג-אנסבך, בתו של יוהאן פרידריך, מרקיז ברנדנבורג-אנסבך. כנכדתו של הנסיך הבוחר של הנובר, ניתן לה עם לידתה התואר הנסיכה קרוליין מהנובר. על פי חוק ההסדר 1701, היא הייתה בעת לידתה השביעית בסדר הירושה לכתר הבריטי. היא הוטבלה יום לאחר לידה בארמון הרנהאוזן.

==נסיכת בריטניה הגדולה==
ב-1714 נפטרה אן, מלכת בריטניה, וסבה של קרוליין היה למלך ג'ורג' הראשון, ואביה היה לנסיך ויילס. בגיל שנה, התלוותה קרוליין לאימה ולאחיותיה הגדולות, הנסיכות אן ואמליה לבריטניה הגדולה, והמשפחה התגוררה בארמון סנט ג'יימס בלונדון. לקרוליין ניתן התואר נסיכת בריטניה הגדולה.

ב-1722, בהוראתה של אמה, היא חוסנה נגד אבעבועות שחורות בבווריאולציה , סוג מוקדם של חיסון שזכה לפופולריות על ידי ליידי מרי מונטגיו וצ'ארלס מייטלנד.

קרוליין הייתה הילדה המועדפת על אמה, והייתה ידועה בכינוי "קרוליין אליזבת האומרת אמת". כאשר התגלעו חילוקי דעות בין ילדי המשפחה המלכותית, היו הוריה אומרים, "קראו לקרוליין, ואז נדע את האמת". על פי ד"ר ג'ון דוראן, "קרוליין אליזבת אוהבת האמת הייתה אהובה ללא סייג על ידי הוריה, ראויה לחיבה, וגמלה על כך בחיבה נלהבת. היא הייתה הוגנת, טובת לב, מושלמת ואומללה".
==חייה הבוגרים==
שלט האצולה של קרוליין אליזבת
על פי אמונה עממית, אומללותה של קרוליין הייתה בשל אהבתה לאיש חצר המלכות הנשוי, הלורד הרווי. הרווי, שהיה ביסקסואל, ניהל רומן עם אחיה הגדול של קרוליין, פרדריק, נסיך ויילס, והיה מקושר בקשרים רומנטיים עם כמה גבירות של חצר המלכות, כולל פילגשו של פרדריק, אן ויין. כאשר נפטר הרווי ב-1743, פרשה קרוליין לארמון סנט ג'יימס למשך שנים רבות עד מותה, והתירה גישה אליה רק למשפחתה ולידידיה הקרובים. היא תרמה בנדיבות למטרות צדקה.

הנסיכה קרוליין נפטרה, מבלי שנישאה לאיש או ילדה ילדים, בארמון סנט ג'יימס ב-28 בדצמבר 1757, בגיל 44. היא נטמנה במנזר וסטמינסטר.

==אילן יוחסין==

==קישורים חיצוניים==

* [https://www.npg.org.uk/collections/search/person.php?LinkID=mp00768 דיוקנאות של הנסיכה קרוליין אליזבת], גלריית הדיוקנאות הלאומית, לונדון.
* 

==הערות שוליים==

קטגוריה:בית הנובר
קטגוריה:נסיכות בריטיות
קטגוריה:בריטים ממוצא גרמני
קטגוריה:אישים הקבורים במנזר וסטמינסטר
קטגוריה:ילידי 1713
קטגוריה:ילידות 1713
קטגוריה:בריטים שנפטרו ב-1757
קטגוריה:נפטרות ב-1757
מורין וילטון

מורין "מו" וילטון (באנגלית: Maureen "Moe" Wilton, נולדה ב-30 בנובמבר 1953) היא אצנית קנדית למרחקים ארוכים המוכרת על ידי התאחדות האתלטיקה הבינלאומית כמי שקבעה את שיא עולם במרתון ב-6 במאי 1967, עם זמן של 3:15:23 בטורונטו, אונטריו, קנדה.<ref name="IAAF"></ref>

וילטון, שהחלה לרוץ כשהייתה בת תשע. ב-1967 היא הייתה בת 13 כשקבעה את השיא; זה היה המרתון הראשון שלה וריצה במסלול אליפויות מרתון מזרח קנדי לא סלול.<ref name=":2" /><ref name=":0"></ref> זמנה שבר את השיא הקודם, שנקבע ב-1964, ביותר מארבע דקות.<ref name=":2"></ref>

את וילטון אימן ת'יאן "סי" מה.<ref name=":0" /> באותו היום מה השלים את המרתון הראשון שלו, ובהמשך קבע שיא גינס עבור מספר המרתונים הרבים ביותר לכל החיים.<ref name=":0" /> <ref> </ref> בהזמנת מה, קתרין סוויצר גם רצה את המרתון באותו יום, רק שישה עשר ימים לאחר הריצה ההיסטורית שלה במרתון בוסטון.<ref name=":0" /> על פי הדיווחים, וילטון סיפרה לסוויצר, שסיימה כשעה אחריה, שהיא מתעניינת בלהקת המאנקיז יותר מאשר בריצה.<ref name=":0" />

וילטון התחרתה באליפות העולם בגלאזגו, סקוטלנד, כשהייתה בת 15. היא הפסיקה לרוץ בגיל 17.<ref name=":0" />

כמבוגרת, וילטון עבדה בתעשייה הפיננסית, יש לה שני ילדים, והיא נשואה (כיום שמה מורין מנקוסו).<ref name=":0" /> רק כאשר בתה החלה בריצה תחרותית, וילטון חזרה לספורט ושיתפה אותה בהיסטוריית הריצה שלה. וילטון וסוויצר רצו ביחד את חצי מרתון GoodLife של טורונטו בשנת 2010, המפגש שתועד על ידי ג'ון צ'יפמן בסרט תיעודי של רדיו CBC שכותרתו "האם אמא שלי רצה אי פעם?"

== מורשת ==
ספר על חייה והישגיה, "Mighty Moe: The True Story of a Thirteen-Year-Old Women's Running Revolutionary", יצא לאור ב-15 באוקטובר 2019.<ref name="Loudin"></ref>

דמותה מוזכרת בסדרה "לא טיפוסי" בעונה הרביעית.

== הערות שוליים ==

קטגוריה:ספורטאיות קנדיות
קטגוריה:קנדיות שנולדו ב-1953
אלכסנדר רוזנברג

אלכסנדר ניקולאייביץ' רוזנברג (ברוסית: Александр Николаевич Розенберг; נולד ב-18 באוקטובר 1967) הוא פוליטיקאי טרנסניסטרי ממוצא יהודי<ref>https://www.kikar.co.il/world-news/s7zdsr
</ref> המכהן כראש ממשלת טרנסניסטריה מ-30 במאי 2022.

== ביוגרפיה ==
אלכסנדר רוזנברג נולד ב-18 באוקטובר 1967 בליידיז'ין, ברפובליקה הסובייטית הסוציאליסטית של אוקראינה. הוא קיבל תואר בהנדסת חשמל ממכללת פרידנסטרובין אנרגיה ב-1986, וב-1994 קיבל תואר דומה מהאוניברסיטה האגררית הממלכתית של מולדובה. בין 1986 ל־1988 שירת ב. ב־1994 החל לעבוד בחברה בבעלות המדינה, וב־2000 עבר לעבוד בשרד המשפטים של טרנסניסטריה.<ref name=":0"></ref>

במרץ 2012 החל רוזנברג לנהל מאפייה מקומית בטירספול, בירת טרנסניסטריה. ב-20 בינואר 2022 מונה רוזנברג לשר החקלאות ומשאבי הטבע של טרנסניסטריה, וב-27 במאי 2022 מונה על ידי נשיא ואדים קרסנוסלסקי לראש ממשלת טרנסניסטריה<ref></ref><ref name=":0"/> בעקבות התפטרותו של אלכסנדר מרטינוב.<ref></ref> המינוי נכנס לתוקף ב-30 במאי.<ref></ref>

== קישורים חיצוניים ==

== הערות שוליים ==

קטגוריה:טרנסניסטריה: פוליטיקה
קטגוריה:ראשי ממשלות
קטגוריה:ראשי ממשלה יהודים
קטגוריה:ילידי 1967
לוח קרוליין

לוח קרוליין (באדום) והלוחות הסמוכים לו: [[הלוח הפיליפיני, הלוח הפסיפי, לוח ביסמרק הצפוני, הלוח האוסטרלי ולוח ראש הציפור.]]
לוח קרוליין הוא לוח טקטוני מינורי הממוקם על קו המשווה בחצי הכדור המזרחי, מצפון לגינאה החדשה. הלוח הוגדר לראשונה כלוח טקטוני נפרד בשנת 1978.<ref name=":0"></ref><ref></ref>

לוח קרוליין מקיים תהליך של הפחתה לאורך הגבול עם לוח ראש הציפור ועם לוחות קטנים אחרים בחלקו הדרומי. בחלקו הצפוני גובל בלוח הפסיפי. הגבול עם הלוח הפיליפיני, בחלקו המערבי של הלוח, הוא גבול מתכנס הגורם לבקע.<ref name=":0" />

== גאולוגיה ==
לוח קרוליין נוצר כפיסת קרום נפרדת עם פעילות טקטונית אופיינית, אך לאורך ההיסטוריה הוא נחשב לחלק מהלוח הפסיפי בגלל סייסמיות דלילה ובשל מהירות תנועה נמוכה בגבולותיו. הלוח כולל את אגן קרוליין המערבי ואת אגן קרוליין המזרחי, אך לא את איי קרוליין ולא את רכס קרוליין.<ref></ref>

לגבול שבין הלוח לבין הלוח הפיליפיני יש שני חלקים. עד לפני כ-25 מיליון שנים, חלקו הדרומי של הגבול נע במהירות של 8 מילימטרים בשנה, ומאז הוא מאט. חלקו הצפוני, באזור שקע פלאו, אינו אזור עם הפחתה פעילה, מה שבא לידי ביטוי בהיעדר הרי געש באזור.

הגבול של לוח קרוליין עם הלוח הפסיפי הוא מערכת מורכבת, שעשויה להתפתח בעתיד לאזור עם הפחתה. הגבול עם לוח ביסמרק הצפוני, שהוא הגבול הדרום מזרחי של הלוח, לאורכו של שקע מאנוס, הוא גבול מתכנס, אך גם בו אין הפחתה פעילה. חוקרים מאמינים כי לוח ביסמרק הצפוני נע יחד עם הלוח הפסיפי.<ref></ref> מדרום לגבול עם לוח ביסמרק הצפוני נמצא אזור שכולל מספר מיקרו-לוחות שזזים באופן עצמאי, כמו לוח ביסמרק הדרומי, לוח ים שלמה ולוח Woodlark.<ref></ref><ref name=":1"></ref>

== היסטוריה טקטונית ==
לוח קרוליין נע במהירויות קרובות מאוד לאלו של הלוח הפסיפי, ובשל כך גיל היווצרותו ומעמדו הנוכחי כלוח עצמאי אינם ברורים. עם זאת, בעבר היה לוח נפרד בוודאות, שכן אם שני הלוחות נעו ביחד, הייתה צריכה להיות עדות ברורה להפחתה מתחת לגינאה החדשה, אך כמעט שלא קיימת כזו. קצב ההתפשטות בין לוח קרוליין לבין הלוח הפיליפיני איטי מאוד, אך לוח קרוליין נע ככל הנראה ביחד עם הלוח הפיליפיני במהלך תקופת הנאוגן.<ref name=":1" /><ref name=":0" />

לפני כ-6 מיליון שנים, התנגשות בין רמת אונטונג-ג'אווה לבין הלוח ההודו-אוסטרלי גרמה ליצירת ים ביסמרק, בתחילה כאגן מבני מאחורי בריטניה החדשה. לאחר ההתנגשות התפתח אזור טרנספורמי, כיום באזור המערבי של ים ביסמרק, הקשור לתהליך ההפחתה בין לוח קרוליין לבין לוח ביסמרק הצפוני בתעלת גינאה החדשה.

== הערות שוליים ==

קטגוריה:אוקיאניה: גאולוגיה
קטגוריה:לוחות טקטוניים
שיר ההודיה

"שיר ההודיה" הוא שיר שנכתב והולחן על ידי מרדכי זעירא ב-1945 בדרכו לשירות ב. זעירא קיבל את ההשראה לשיר מהשקדיות שראה בדרכו לכן השיר נחשב לאחד משירי ט"ו בשבט.

== ההיסטוריה של השיר ==
ב-1942 התנדב מרדכי זעירא לצבא הבריטי וב-1944 עם הקמת הבריגדה היהודית הצטרף אליה. בפברואר 1945, לאחר חופשה בארץ עם משפחתו, נשלח זעירא, יחד עם חיילים נוספים, למחנה הבריגדה במצרים ב"בורג' אל ערב" והוצב בגדוד הראשון. את דרכו למצרים עשה זעירא על מסילת הרכבת שעברה ברצועת עזה, צפון סיני, קנטרה וקהיר. הנסיעה שהתקיימה באביב עברה בין מטעי שקדים פורחים שנתנו לזעירא את ההשראה לכתיבת מילות "שיר ההודיה" המבטא געגועים לארץ ישראל.

עם הגיעו לקהיר הלחין זעירא את המוזיקה לשיר ושלח את הדף עם מילות השיר והלחן לאשתו שרה שנשארה בארץ ישראל וחתם עליו "קהיר 19.2.1945". בתקופת שהותו עם הבריגדה במצרים ובאיטליה לימד זעירא את החיילים והפליטים שפגש את השיר.

בתקופת שירותו היה זעירא גם חלק מלהקת הבריגדה, מעין זה, שביצעה, בין השאר, את שיר ההודיה.

== מבנה השיר ==
השיר מורכב משלושה בתים:
* הבית הראשון מתרכז בעזיבת ארץ ישראל האהובה
* הבית השני מתרכז בשירות מחוץ לארץ ישראל
* הבית השלישי מתרכז בחזרה לארץ ישראל

המוטיבים המרכזיים בשיר:
* השיר כאמור פותח במוטיב פריחת השקדיה המלווה את המשורר במסעו הרחק מא"י: "לִוִּית אוֹתִי, אַרְצִי, בְּלֹבֶן שְׁקֵדִיָּה"
* המשורר לוקח את השיר על המראות והזכרונות איתו להשמיעו בנכר: "לְהַשְׁמִיעוֹ הַרְחֵק, הַרְחֵק מִגְּבוּלוֹתַיִךְ"
* המשורר מציין שקהל היעד לשיר הם בעצם אחיו, חיילי הבריגדה מא"י והפליטים: "וְרִבְבוֹת אַחַי, בָּנַיִךְ הַטּוֹבִים"
* בסוף השיר מדבר המשורר על הגעגועים ומייחל לחזרתם של כולם לארץ ישראל: "וְעֵת נָשׁוּב, אַרְצִי, שְׂבֵעֵי גַּעְגּוּעִים"

== ביצועים ==
השיר בוצע על ידי מספר רב של אמנים וביניהם מיכל טל, רוחמה רז, יהורם גאון, חיים משה, לאה שבת, אריק סיני, עוזי מאירי ועוד.

== פרשת השיר "שוב לא נלך" ==
במלחמת ששת הימים חיברו שמוליק רוזן ואפי נצר את השיר "שוב לא נלך". זעירא הצביע על כך שהלחן של השורה האחרונה של שיר זה דומה מאוד לשורה האחרונה בשיר ההודיה. לאחר מותו של זעירא ב-1968 תבעה משפחתו את אפי נצר על גנבה ספרותית וזכתה בחלק מהתמלוגים מהשיר.

== קישורים חיצוניים ==
* 
* [https://heitner.wordpress.com/2015/02/01/פינתי-השבועית-ברדיו-שיר-ההודיה/ שיר ההודיה], באתר של אורי הייטנר, 1 בפברואר 2015
* 
* 
* 
* 
* 

== הערות שוליים ==

קטגוריה:שירי 1945
קטגוריה:שירי עוזי מאירי
קטגוריה:שירים בעברית
קטגוריה:שירים שנכתבו על ידי מרדכי זעירא
קטגוריה:שירים שהולחנו על ידי מרדכי זעירא
קטגוריה:הבריגדה היהודית
קטגוריה:ט"ו בשבט
Compliance (סרט)

Compliance (בעברית: היענות / ציות) הוא מותחן אמריקאי משנת 2012. הסרט בוים על ידי ומככבים בו , , ו. עלילת הסרט מבוססת בחלקה על פרשה פלילית לפיה בשנת 2004. גם בסיפור האמיתי וגם בסרט, אדם מתקשר למסעדה, מעמיד פני שוטר ומשדל את מנהלת המסעדה ובעובדים נוספים לבצע הליכים מזעזעים ובלתי חוקיים על עובדים חפים מפשע.

הסרט הוצג לראשונה בפסטיבל הסרטים סאנדנס ב-21 בינואר 2012. לאחר מכן, הסרט הופץ על ידי חברת ההפצה "" ב-17 באוגוסט 2012. השחקנית אן דווד, שגילמה את דמותה של סנדרה, זכתה ב"" עבור משחקה.<ref></ref><ref></ref>

== עלילה ==
סנדרה היא מנהלת של מסעדת מזון מהיר בשם "ChickWich" המקבלת יום אחד שיחת טלפון במהלך עבודתה מאדם שמזדהה כשוטר בשם דניאלס. דניאלס מצהיר שבצדו השני של הקו נמצא המנהל האזורי של רשת המסעדות שקיבל תלונה מלקוח שכספו נגנב על ידי אחד העובדים במסעדה. דניאלס מצהיר שהוא יישאר על הקו עם סנדרה ושעליה לעזור לו עד שהמשטרה תגיע למסעדה. סנדרה מסיקה שעובדת שלה בשם בקי היא הגנבת, בהסתמך על תיאור שדניאלס נתן לה ודניאלס אכן מאשר שזו היא.

סנדרה לוקחת את בקי אל משרדה במסעדה ובקי מכחישה את הגניבה. סנדרה, בעידודו של דניאלס בטלפון, מחפשת אחר הכסף בארנקה ותיקה של בקי, אך לא מוצאת דבר. דניאלס מסביר שעל סנדרה לבצע חיפוש גופני בבקי, אחרת היא תלך לכלא. סנדרה מבצעת חיפוש גופני בבקי בנוכחות מרטי, עובדת נוספת במקום. דניאלס אומר לסנדרה שהוא וצוותו מבצעים כעת חיפוש בביתה של בקי מתוך חשד שאחיה מעורב בעסקי הסמים ושגם בקי יכולה להיות מעורבת. דניאלס מצווה על סנדרה לאסוף את בגדיה של בקי, לשים אותם בשקית ולקחת אותם למכוניתה על מנת שהמשטרה תבדוק אותם.

סנדרה, שחייבת לחזור לנהל את המסעדה, מבקשת מעובד אחר להשגיח על בקי "מטעמי ביטחון". עובד בשם קווין מובא לחדר בו בקי מוחזקת, אך הוא מפקפק בהוראותיו של דניאלס ועוזב את המקום. ארוסה של סנדרה, ואן מגיע למקום ומשגיח על בקי. לאחר שואן נסחט על ידי דניאלס (מכיוון שואן שתה אלכוהול ונהג למסעדה), ואן מצווה על בקי להתחיל לקפץ בעירום במטרה להפיל ממנה חפצים שהוסתרו בתוך גופה. לאחר שבקי מתנגדת, דניאלס מצווה על ואן להכות אותה. בסופו של דבר, בקי מוכנעת ונאלצת לבצע מין אוראלי בואן. ואן נתקף רגשי אשמה, מחליט לעזוב ומוחלף בעובד אחר בשם הארולד, שמתנגד להוראותיו של דניאלס בטלפון. הארולד מספר לסנדרה על הוראותיו המפוקפקות של דניאלס, והאחרונה מתקשרת למנהל האזורי, שמכחיש שחקירה מתנהלת נגד המסעדה.

המשטרה מגלה שתקיפות דומות התרחשו במקומות אחרים ולבסוף, דניאלס עצמו מזוהה בעזרת הקלטות ונעצר על ידי המשטרה. מתברר שדניאלס הוא עובד טלמרקטינג, נשוי ואב לילדה. בסוף הסרט, בקי נפגשת עם עורך דין במטרה להכין כתב תביעה נגד סנדרה. סנדרה וואן נפרדו וסנדרה מתראיינת בתקשורת ומצהירה שהיא הייתה קורבן כמו בקי.

== שחקנים ==
* - סנדרה.
* - בקי.
* - המתקשר ("השוטר דניאלס").
* - ואן.
* - קווין.
* - הבלש נילס.
* - מרטי.
* סטפן פיין - הארולד.

== הפצה ==
הסרט הוצג לראשונה בפסטיבל הסרטים סאנדנס 2012 בינואר.<ref></ref> לאחר מכן, הסרט הופץ בצורה מוגבלת בארצות הברית ב-17 באוגוסט 2012. בהמשך, הסרט הופץ בממלכה המאוחדת ובאירלנד דרך חברה ההפצה "Soda Pictures" ב-22 במרץ 2013.

== ביקורות ==
האתר Rotten Tomatoes העניק לסרט ציון של 89% טריות על סמך 140 ביקורות.<ref></ref>

האתר Metacritic העניק לסרט ציון של 68/100 על סמך 32 ביקורות.<ref></ref>

== קישורים חיצוניים ==
* 
* 
* 
* 

== הערות שוליים ==

קטגוריה:סרטי 2012
קטגוריה:סרטים באנגלית
קטגוריה:סרטים המבוססים על סיפור אמיתי
קטגוריה:סרטי מתח אמריקאיים
קטגוריה:סרטי מתח
קטגוריה:סרטים אמריקאיים המבוססים על סיפור אמיתי
לאון דה ויטה דה האלן

הברון לאון אלפונס ארנסט ברונו דה ויטה דה האלן, נולד בשם לאון דה ויטה (בצרפתית: Léon Alphonse Ernest Bruno de Witte de Haelen; 12 בינואר 1857 - 15 ביולי 1933) היה קצין וגנרל בצבא בלגי ששירת במהלך מלחמת העולם הראשונה. הוא ידוע במיוחד בפיקוד על דיוויזיית הפרשים הבלגית בקרב האלן ב-1914.

== קריירה צבאית ==
דה ויטה נכנס לאקדמיה הצבאית המלכותית ב-1874. הוא הועלה לדרגת תת-לוטננט ב-1878. בשנת 1880, הוא ביקש העברה לחיל הפרשים והוצב ברגימנט הרובאים הרכובים השני. הוא קיבל את ה-Brevet d'état-major (BEM) בשנת 1887, ובין 1906 ל-1910 שירת כמפקד גדוד המדריכים הראשון.

הוא החזיק בפיקוד על חטיבת הפרשים השנייה בין 1910 ל-1913 ופיקד על דיוויזיית הפרשים החדשה שהוקמה כאשר בלגיה נפלשה על ידי גרמניה ב-1914. הוא הועלה לדרגת לוטננט-גנרל באוגוסט 1914, 6 ימים בלבד לפני שפיקד על הדיוויזיה שלו בקרב האלן. הניצחון הבלגי בקרב, שזכה לכינוי "קרב הקסדות הכסופות" על שם קסדות הפרשים שנותרו בשדה הקרב לאחר הלחימה, היה אירוע חשוב במערכה.

ב-1915 הוא מונה למפקח הכללי של הפרשים, תפקיד בו החזיק עד 1919.

== עיטורים ==
* הנזר הגדול של מסדר לאופולד
* הקצין הגדול של מסדר הכתר
* צלב המלחמה הבלגי
* מסדר החרב המלכותי
* צלב המלחמה 1914–1918
* הקצין הגדול של מסדר האמבט
* מדליית היובל של המלך ג'ורג' החמישי

קטגוריה:מפקדים בלגיון הכבוד
קטגוריה:גנרלים בלגים
קטגוריה:ילידי 1857
קטגוריה:נפטרים ב-1933
ביום מסה

"ביום מסה" הוא שיר שנכתב על ידי המשורר משה טבנקין, הופיע בקובץ "שירים" בכתב ידו של משה טבנקין שפורסם בשנת 1946, ובשנת תשכ"ח בערב שמחת תורה, הוצא לאור בחוברת משא. השיר הולחן על ידי מתי כספי ונכלל באלבומו הראשון שיצא בשנת 1974. בגלל עיתוי הוצאתו לאור שררה במשך שנים סברה שגויה כי השיר נכתב כנגד תכנית אלון ומולידה יגאל אלון.<ref></ref>

== ביצועים לשיר ==
לשיר ידוע ביצועו של מתי כספי שאף כתב את הלחן. ביצוע ידוע נוסף של השיר בוצע על ידי כספי ויהודית רביץ. השיר בביצוע השניים הופיע באלבומו של כספי "דואטים". בשנת 2020 חידש את השיר זאב טנא, השיר הופיע באלבומו "זה שר". <ref></ref>
בשנת 2022 הוציאה ג'ני פנקין גרסת כיסוי לשיר, במסגרת פרויקט "זיכרון אחר".

== קישורים חיצוניים ==
* 

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי מתי כספי
קטגוריה:שירים בעברית
קטגוריה:שירים שהולחנו על ידי מתי כספי
אייל דלעת

אייל דלעת (באנגלית: Pumpkin ale) הוא סגנון פופולרי של בירה בארצות הברית.

== מאפיינים ==

ניתן לייצר אייל דלעת באמצעות בשר הדלעת בשילוב עם לתת או דגני בירה טיפוסיים אחרים כחלק מהמחית להתססה, התורמים סוכרים מתסיסים לנוזל המופק מתהליך המעיכה במהלך בישול הבירה. ניתן לייצר אותו גם על ידי הוספת חומרי טעם וריח טבעיים או מלאכותיים לבירה המוגמרת. ניתן להוסיף טעם תבלינים כדי לעורר את הטעם של פאי דלעת, שהוא קינוח אמריקאי פופולרי לחורף.

== סגנונות ויצרנים ==

סגנונות רבים של אייל דלעת מיוצרים, כולל אייל חיוור, בירות חיטה, פורטרים וסטאוטים. האייל דלעת מיוצר לעיתים קרובות כבירה עונתית בסתיו, הוא מיוצר על ידי מספר מבשלות בירה כולל:
* Sea Dog Brewery
* Shipyard Brewing Company
* Saint Arnold Brewing Company
* Blue Moon

== היסטוריה ==
בישול בירה מדלעת בארצות הברית החל בשנת 1771.<ref></ref> בירת הדלעת הראשונה שנרקחה מסחרית הגיעה ממבשלת באפלו ביל בהיוורד, קליפורניה, בשנות ה-80 של המאה ה-20, המתכון היה מבוסס על מחקרי בישול שנעשו על ידי ג'ורג' וושינגטון.<ref></ref> <ref></ref> <ref></ref> הפופולריות העכשווית של הבירה תוארה כחלק מ"שיגעון תבליני הדלעת", שיזם פריחה של מוצרי מזון לצריכה בטעם דלעת ותיבול דלעת, כגון Pumpkin Spice Latte שהוא משקה קפה עשוי מתערובת של טעמי תבלינים מסורתיים לסתיו (קינמון, אגוז מוסקט וציפורן), חלב מאודה, אספרסו, ולעיתים קרובות סוכר, בתוספת קצפת ותבלין פאי דלעת.<ref></ref>

== לקריאה נוספת ==
* רשימת מנות דלעת
==קישורים חיצוניים==

== הערות שוליים ==

קטגוריה:המטבח האמריקאי
קטגוריה:בירה
צביקה ברגמן

צביקה ברגמן (נולד ב-23 באוקטובר 1967 בנתניה) הוא איש עסקים ישראלי, מחבר ספרי הדרכה ומו"ל, מרצה ומאמן עסקי. הוציא לאור למעלה מ־60 ספרים. ספריו תורגמו לאנגלית, סינית.
הוא יוצר הפודקאסט "בורסה והשקעות".

==ביוגרפיה==
ברגמן נולד ב-1967 בנתניה, הוא חי ופועל מהעיר עד היום, נשוי ואב לשלושה.

בשנות ה-80 של המאה ה-20 החל לפעול בשוק ההון ובבורסה לניירות ערך בתל אביב ובארצות הברית, ובסוף שנת 1988, לאחר שסיים את השירות הצבאי, החל לעסוק בשוק ההון, כקבלן בתחום התשתיות ובעסקאות נדל"ן,

בשנת 1995 היה ממייסדי אתר 'דיבורסה', בין הפורומים המובילים של שוק ההון באינטרנט בישראל.

ברגמן הוא בעלים של בית ההוצאה לאור "סודות פרסומים כלכליים", ועוסק בתחום הנדל"ן, שוק ההון והשקעות.

==כמדריך לשוק ההון==
ברגמן הוא מפתח שיטת ההשקעה "הפסיכולוגיה של המשקיעים" ועורך קורסים בתחום שוק ההון והבורסה.

הוא מרצה בתחום שוק ההון, והרצה במסגרת חינוך פיננסי בתוכנית Ready Set Go בחסות קרן אריסון לחינוך פיננסי. מגיש ומנחה פודקאסט בשם "בורסה והשקעות", הפודקאסט זכה למעל שני מיליון הורדות (נכון לסוף 2023). בכל שבוע (בימי ראשון בבוקר), עולה פרק חדש, ומיום שעלה הפרק הראשון, ביוני 2020 ועד ינואר 2024, עלו 185 פרקים בנושאי ההשקעות ושוק ההון.

ברגמן כתב עד ינואר 2024, יותר מ-60 ספרים, ובהם רבי מכר, שראו אור בהוצאת "סודות פרסומיים כלכליים" שבבעלותו. ספריו תורגמו לאנגלית ולסינית.

מספטמבר 2022, ברגמן החל לפרסם את המגזין האינטרנטי החינמי "המוח" ובו מאמרי דעה, תקצירי ספרים מומלצים בתחום שוק ההון והבורסה עבור קוראיו ותלמידיו.

=== מבין ספריו ===
* מחיסכון למיליון - הספר מלמד כיצד ניתן לחסוך כסף מתוך השכר החודשי.
* "בורסה - פיצוח סודות השוק" - הספר מגלה לקוראים מהם הסיכויים להרוויח בבורסה, איך לנתח טעויות ולהסיק מסקנות, איך לעקוב מקרוב אחרי השקעות ואיך להבין את הסיכויים והסיכונים ביחס לשוק.
* בורסה - ספר הזהב - ספר תרגול למשקיע בבורסה העוסק בנושאים כמו: הפסיכולוגיה של המשקיעים, שימוש במחזורי המסחר, חשיפת הקורא לסוגי משקיעים שונים הקיימים בשוק שבתוכם הוא יזהה את עצמו ואת טעויותיו, על הקשר בין חברות שהשקיע בהן לבין המניות שלהן, על האופציות, על הסכנות והאפשרויות שהן מספקות, על הניתוח הטכני והפונדמנטלי ובמי מהם כדאי לבחור, על המלכודות שאורבות בשוק, על המסחר היומי, על ההבדל בין משקיע לסוחר וההבדל בין משקיע לספקולנט.
* סודות שעשירים יודעים.

==קישורים חיצוניים==
* 
* [https://vvv.co.il/ מגזין המוח] בהוצאת צביקה ברגמן
* [https://pod.link/1516813964 הפודקאסט "בורסה והשקעות"] בהגשת צביקה ברגמן
* [https://sodot.co.il/חנות/ רשימת ספריו של צביקה ברגמן]
* [https://www.amazon.com/s?k=Zvika+Bergman&crid=1FMA6W3RG6MST&sprefix=zvika+bergman%2Caps%2C204&ref=nb_sb_noss ספריו של צביקה ברגמן באתר אמזון, בשפות אנגלית וסינית]
* 
* 

==הערות שוליים==

קטגוריה:אנשי עסקים ישראלים
קטגוריה:מחברי ספרי עיון ישראלים
קטגוריה:יזמי נדל"ן ישראלים
קטגוריה:ישראלים שנולדו ב-1967